Man in kop geskiet in Midrand | Netwerk24
Deur Meghan Lawrence 01 Mei 2019 07:32
'n Man wat vermoedelik in sy 30's is, is in 'n kritieke toestand nadat hy Dinsdagaand in 'n nywerheidsgebied in Chloorkop, Midrand, geskiet is.
Garrith Jamieson, woordvoerder van Rescue Care Paramedics, sê nooddienspersoneel was net ná 22:00 op die toneel in Brinelaan, naby Allandaleweg, en het die man in 'n kritieke toestand op die grond aangetref met 'n skietwond aan sy kop. Hy is per helikopter na die hospitaal geneem nadat hy op die toneel gestabiliseer is.
"Volgens beskikbare inligting was die man deel van 'n veiligheidspatrollie toe hy geskiet is," sê Jamieson.
Die polisie was Dinsdagaand op die toneel en die voorval word ondersoek.
Meer oor: Netcare 911 | Rescue Care | Emer-G-Med | Midrand | Gauteng | Joahnnesburg | Beseer | Kritiek | Skiet | Kritieke Toestand